pythainlp/thaigov-v2-corpus-22032023 huggingface dataset:
วันอังคารที่ 17 พฤษภาคม 2565
ดีอีเอส บูรณาการทุกหน่วยงานเร่งจัดการปัญหาและข้อร้องเรียนธุรกรรมออนไลน์
ดีอีเอส บูรณาการทุกหน่วยงานเร่งจัดการปัญหาและข้อร้องเรียนธุรกรรมออนไลน์
เมื่อวันที่ 17 พฤษภาคม 2565 พ.ต.อ.อัครพล บุณโยปัษฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการป้องกันและจัดการปัญหาและข้อร้องเรียนที่เกี่ยวข้องกับธุรกรรมออนไลน์ ครั้งที่ 3/2565 โดยมีนายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม เข้าร่วม พร้อมด้วยผู้แทนจากกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (ปอท.) ศูนย์ปราบปรามอาชญากรรมทางเทคโนโลยีสารสนเทศ (ศปอส.ตร) ศูนย์ช่วยเหลือและจัดการปัญหาออนไลน์ (1212 ETDA) กองบัญชาการสืบสวนสอบสวนอาชญากรรมทางเทคโนโลยี (บช.สอท.) กองบังคับการปราบปรามการกระทำความผิดเกี่ยวกับการคุ้มครองผู้บริโภค (บก.ปคบ.) ธนาคารแห่งประเทศไทย (ธปท.) สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) สภาองค์กรของผู้บริโภค ฯลฯ ณ ห้องประชุม MDES 1 ชั้น 9 สำนักงานปลัดกระทรวงดิจิทัลเพื่อเศรษฐกิจและสังคม
โดยที่ประชุมได้รับรายงานความคืบหน้า เรื่องกระบวนการรับเรื่องร้องเรียนของศูนย์ช่วยเหลือและจัดการปัญหาออนไลน์ (1212 ETDA) และการสรุปรูปแบบกลโกงของแก๊ง Call Center ในปัจจุบัน หลังจากนั้นยังได้พิจารณาวาระสำคัญ ได้แก่ 1) การแลกเปลี่ยนข้อมูลแต่ละหน่วยงานถึงแนวทางการรับเรื่องสถานการณ์ปัญหาออนไลน์ในปัจจุบัน (กสทช.) เช่น การรับมือเรื่องร้องเรียนปัญหาแก๊ง Call Center ที่แจ้งผ่านสำนักงาน กสทช. การแลกเปลี่ยนสื่อประชาสัมพันธ์เพื่อเผยแพร่ป้องกันเฝ้าระวังแก่ประชาชน แนวทางการจัดการปัญหาแก๊ง Call Center ร่วมกับผู้ให้บริการเครือข่ายโทรศัพท์มือถือ (ศปอส.ตร.) และกระบวนการดำเนินการจัดการแก้ไขปัญหาเรื่องร้องเรียนในอนาคตของ ศปอส.ตร. ที่มีการรับเรื่องต่อจากศูนย์ช่วยเหลือและจัดการปัญหาออนไลน์ (1212 ETDA)
นอกจากนี้ที่ประชุมยังได้พิจารณาประเด็นที่สำคัญ ดังนี้ 1) ที่ประชุมพิจารณาจัดตั้งทีมเฉพาะกิจดำเนินการเรื่องการเชื่อมโยงข้อมูลเรื่องร้องเรียนระหว่างหน่วยงาน ให้เกิดประสิทธิภาพ รวดเร็ว และสร้างความเชื่อมั่นให้แก่ประชาชน 2) ให้ ศปอส.ตร. และศูนย์ช่วยเหลือและจัดการปัญหาออนไลน์ (1212 ETDA) ประสานงานและหารือระหว่างกันในการบริหารจัดการเรื่องร้องเรียนและการส่งต่อข้อมูลระหว่างกัน เพื่อให้เกิดความคล่องตัวและบริการประชาชนได้อย่างครบครัน 3) ขอความร่วมมือให้แต่ละหน่วยงานที่มีสื่อประชาสัมพันธ์ส่งมายังศูนย์ช่วยเหลือและจัดการปัญหาออนไลน์ (1212 ETDA) เพื่อแลกเปลี่ยนสื่อประชาสัมพันธ์และจัดทำแผนการออกสื่อในภาพรวม ให้การดำเนินการเผยแพร่ประชาสัมพันธ์เป็นไปในทิศทางเดียวกัน 4) การสร้างฐานข้อมูล ทุกหน่วยงานควรมีการรวบรวมข้อมูลเรื่องร้องเรียนไว้ที่เดียวกัน เพื่อจะได้ไม่ซ้ำซ้อนต่อการดำเนินการจัดการ
ทั้งนี้ภายใต้นโยบายของรัฐบาลและกระทรวงดิจิทัลเพื่อเศรษฐกิจและสังคม ต้องการที่จะป้องกันและบรรเทาความเดือดร้อนของประชาชนที่ได้รับผลกระทบจากการถูกหลอกลวงหรือทำให้หลงเชื่อจากบุคคลผู้ไม่หวังดี โดยการใช้ระบบการสื่อสารทางโทรศัพท์ หรือการใช้แอปพลิเคชันออนไลน์ต่างๆ
**********************
วันอังคารที่ 26 ตุลาคม 2564
ก.เกษตรฯ ประชุมข้อมูลแผนงาน/โครงการการบริหารจัดการปุ๋ยระยะ 5 ปี (2565 – 2569)
ก.เกษตรฯ ประชุมข้อมูลแผนงาน/โครงการการบริหารจัดการปุ๋ยระยะ 5 ปี (2565 – 2569)
วันที่ 26 ต.ค. 64 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือแนวทางการบริหารจัดการปุ๋ย ปี 2565 – 2569 ครั้งที่ 2 ผ่านระบบ Video Conference (Zoom Meeting) โดยที่ประชุมรับทราบแผนงาน/โครงการภายใต้แนวทางการบริหารจัดการปุ๋ย ปี 2565 - 2569 ของหน่วยงานในกระทรวงเกษตรและสหกรณ์ ได้แก่ กรมวิชาการเกษตร กรมพัฒนาที่ดิน กรมส่งเสริมการเกษตร กรมส่งเสริมสหกรณ์ สำนักงานปฏิรูปที่เดินเพื่อเกษตรกรรม การยางแห่งประเทศไทย กรมหม่อนไหม และกรมการข้าว เพื่อบูรณาการงานให้สอดรับกับนโยบายการส่งเสริมการใช้ปัจจัยการผลิตที่เหมาะสมและลดต้นทุนการผลิตของเกษตรกรและสถาบันเกษตรกร โดยนำแผนงานโครงการต่าง ๆ ที่เกี่ยวข้องกับการส่งเสริมการผลิตปุ๋ยเคมีตามค่าวิเคราะห์ การผลิตปุ๋ยอินทรีย์ชีวภาพต่าง ๆ มารวบรวมวิเคราะห์แผนร่วมกันอันจะนำไปสู่การลดการนำเข้าปุ๋ยเคมีและลดต้นทุนให้เกษตรกรได้
โดยที่ประชุมมอบหมายให้แต่ละหน่วยงานปรับแก้ไขข้อมูลแผนงาน/โครงกาต่าง ๆ ให้ครบถ้วน และส่งให้ฝ่ายเลขานุการรวบรวมภายในวันที่ 1 พฤศจิกายน 2564 และที่ประชุมได้รับทราบข้อมูลจากผู้แทนสภาอุตสาหกรรม ได้ให้ข้อมูลเกี่ยวกับสัดส่วนการใช้แม่ปุ๋ยของประเทศไทย และแนวทางการผลิตแม่ปุ๋ยในประเทศไทย ลดการนำเข้าและการทำสัญญากับประเทศในภูมิภาคอาเซียนเพื่อลดต้นทุนการนำเข้าแม่ปุ๋ย ซึ่งเป็นประโยชน์ต่อการบริหารจัดการปุ๋ยในระดับประเทศเป็นอย่างมาก ทั้งนี้ ที่ประชุมมีมติมอบหมายให้ฝ่ายเลขาฯ ยกร่างคณะทำงานบริหารจัดการปุ๋ยในระยะยาว โดยพิจารณาองค์ประกอบของคณะให้ครอบคลุมทุกภาคส่วนที่เกี่ยวข้อง เพื่อขับเคลื่อนงานได้อย่างมีประสิทธิภาพ เสนอให้คณะกรรมการส่งเสริมการใช้ปัจจัยการผลิตที่เหมาะสมและลดต้นทุนการผลิตของเกษตรกรและสถาบันเกษตรกรพิจารณาให้ความเห็นชอบต่อไป
วันศุกร์ที่ 13 สิงหาคม 2564
“ชัยวุฒิ” เยี่ยมชมศูนย์พักคอยผู้ป่วยโควิดที่กรมอุตุฯ
“ชัยวุฒิ” เยี่ยมชมศูนย์พักคอยผู้ป่วยโควิดที่กรมอุตุฯ
รมว.ดีอีเอสเยี่ยมชมศูนย์พักคอยผู้ป่วยโควิด-19ที่กรมอุตุนิยมวิทยาจับมือสำนักงานเขตบางนาตั้งเป็นศูนย์ฯจุดที่2รองรับผู้ป่วยกลุ่มสีเขียวหนุนระบบการทำงานของสาธารณสุขลดความแออัดในโรงพยาบาลลดปัญหาการติดเชื้อในครอบครัวและตัดวงจรการแพร่ระบาดในชุมชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(13ส.ค. 64)ได้นำคณะผู้บริหารเยี่ยมชมกรมอุตุนิยมวิทยาและศูนย์พักคอยเพื่อส่งต่อจุดที่2เขตบางนาซึ่งกรมอุตุฯจับมือสำนักงานเขตบางนาสนับสนุนให้ใช้พื้นที่อาคารสโมสรกรมอุตุนิยมวิทยาจัดตั้งเป็นสถานที่พักคอยและรอส่งต่อผู้ป่วยโควิด-19สามารถรองรับผู้ป่วยได้120เตียง
โดยศูนย์พักคอยเพื่อส่งต่อ(Community Isolation)แห่งนี้เป็นจุดที่2ในพื้นที่เขตบางนารองรับผู้ป่วยติดเชื้อโควิด-19กลุ่มสีเขียวที่มีอาการไม่รุนแรงขณะรอเตียงก่อนนำส่งโรงพยาบาลลดปัญหาการติดเชื้อของคนในครอบครัวเป็นการคัดแยกผู้ติดเชื้อออกจากชุมชนช่วยตัดวงจรการแพร่ระบาดในชุมชน
ด้านความพร้อมในการอำนวยความสะดวกให้กับผู้ป่วยที่อยู่ระหว่างรอส่งต่อภายในศูนย์ฯได้ติดตั้งเตียงกระดาษพร้อมชุดเครื่องนอนมุ้งเป็นหลังมีระบบเสียงตามสายกล้องวงจรปิดรวมทั้งมีเจ้าหน้าที่เทศกิจดูแลความปลอดภัยและความเป็นระเบียบเรียบร้อยตลอด24ชั่วโมง
“ที่ผ่านมากระทรวงดิจิทัลฯได้ให้ความร่วมมือกับหลายภาคส่วนทั้งรัฐและเอกชนเพื่อช่วยเหลือและบรรเทาความเดือดร้อนของประชาชนในสถานการณ์โควิด-19และผมได้มอบหมายนโยบายกับทุกหน่วยงานในสังกัดดีอีเอสในการใช้ศักยภาพและทรัพยากรที่มีอยู่เข้าไปสนับสนุนการทำงานของหน่วยงานรัฐเพื่อขับเคลื่อนประเทศไทยฝ่าวิกฤติโควิด”นายชัยวุฒิกล่าว
ด้านนายณัฐพล ณัฏฐสมบูรณ์อธิบดีกรมอุตุนิยมวิทยากล่าวว่ากรมอุตุนิยมวิทยามีความยินดีในการใช้พื้นที่ของกรมฯ สนับสนุนภารกิจเป็นพื้นที่ศูนย์พักคอยฯรองรับผู้ป่วยติดเชื้อโควิด-19 กลุ่มสีเขียวที่มีอาการไม่รุนแรงขณะรอเตียงก่อนนำส่งโรงพยาบาล เป็นการลดปัญหาการติดเชื้อของคนในครอบครัวรวมถึงนำผู้ป่วยตกค้างมายังศูนย์พักคอยฯมีการคัดกรองเพื่อแยกส่งตัวรักษาตามอาการเป็นการคัดแยกผู้ติดเชื้อออกจากชุมชนถือเป็นการลดผลกระทบทางด้านสาธารณสุขจากสถานการณ์ระบาดของโรคโควิด-19ในครอบครัวและชุมชน
*************
วันศุกร์ที่ 10 มิถุนายน 2565
กสร. ผลักดันเสนอร่างกฎหมายคุ้มครองพนักงานจ้างเหมาในหน่วยงานรัฐ
กรมสวัสดิการและคุ้มครองแรงงาน เตรียมผลักดันเสนอร่างกฎหมายเพื่อคุ้มครองพนักงานจ้างเหมาบริการของส่วนราชการ หน่วยงานรัฐ ให้ได้รับสิทธิประโยชน์ค่าตอบแทน และสวัสดิการที่เป็นธรรมเช่นเดียวกับลูกจ้างตามกฎหมายว่าด้วยการคุ้มครองแรงงาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร)เปิดเผยถึงกรณีที่สภานักศึกษาฯ มหาวิทยาลัยธรรมศาสตร์ ยื่นหนังสือต่อประธานกรรมาธิการแรงงาน ขอให้ตรวจสอบกรณีพนักงานทำความสะอาดและพนักงานรักษาความปลอดภัยของมหาวิทยาลัย ได้รับค่าจ้างและสวัสดิการไม่เป็นไปตามกฎหมาย ว่า กรณีดังกล่าว หากข้อเท็จจริงพบว่าพนักงานทำความสะอาดและพนักงานรักษาความปลอดภัยที่ทำงานในมหาวิทยาลัยธรรมศาสตร์ เป็นการจ้างงานโดยตรงของมหาวิทยาลัยฯ ซึ่งถือเป็นลูกจ้างของหน่วยงานรัฐ มหาวิทยาลัย ไม่ได้อยู่ในบังคับของพระราชบัญญัติคุ้มครองแรงงาน พ.ศ. 2541 จึงไม่สามารถนำพระราชบัญญัติคุ้มครองแรงงาน พ.ศ. 2541 ไปบังคับใช้ได้ ซึ่งมหาวิทยาลัยแต่ละแห่งจะกำหนดระเบียบ หรือข้อบังคับ ออกมาบังคับใช้โดยอาศัยอำนาจตามกฎหมายเฉพาะของตน อย่างไรก็ตาม กสร. ไม่ได้นิ่งนอนใจหรือละเลยลูกจ้างกลุ่มดังกล่าว โดยที่ผ่านมา กสร. ได้ดำเนินการตั้งคณะทำงานศึกษาเกี่ยวกับการพิจารณาแก้ไขกฎหมายว่าด้วยการคุ้มครองแรงงาน ซึ่งประกอบด้วยผู้แทนฝ่ายนายจ้าง ผู้แทนฝ่ายลูกจ้าง หน่วยงานที่เกี่ยวข้อง เพื่อศึกษารวบรวมข้อมูลทางวิชาการนำมาพิจารณาปรับปรุงแก้ไข มาตรา 4 แห่งพระราชบัญญัติคุ้มครองแรงงาน พ.ศ. 2541 เพื่อให้พนักงานจ้างเหมาบริการของส่วนราชการ หน่วยงานรัฐได้รับสิทธิประโยชน์ค่าตอบแทน และสวัสดิการที่เป็นธรรมเช่นเดียวกับลูกจ้างตามกฎหมายว่าด้วยการคุ้มครองแรงงาน โดยจะเร่งรัดผลักดันเสนอร่างกฎหมายเข้าสู่การพิจารณาของคณะรัฐมนตรี และจะจัดประชุมคณะทำงานฯ ในวันที่ 29 มิถุนายน 2565
อธิบดีกสร.กล่าวต่อไปว่า นอกจากนี้ กระทรวงแรงงาน ได้มีหนังสือแจ้งเวียนหน่วยงานในสังกัดให้รับทราบและถือปฏิบัติตามมติคณะรัฐมนตรีเมื่อวันที่ 10 มีนาคม 2563 โดยให้ดำเนินการจ้างงานให้ถูกต้องตามประเภทของงาน และพิจารณาตามวัตถุประสงค์ของการจ้างงานเป็นสำคัญ ตลอดจนกำหนดอัตราค่าจ้างที่เหมาะสมและเป็นธรรม ทั้งนี้ หากลูกจ้างมีข้อสงสัยว่าเป็นลูกจ้างภายใต้การคุ้มครองตามพระราชบัญญัติคุ้มครองแรงงาน พ.ศ. 2541 หรือไม่ สามารถสอบถามได้ที่สำนักงานสวัสดิการและคุ้มครองแรงงานจังหวัดทุกจังหวัด สำนักงานสวัสดิการและคุ้มครองแรงงานกรุงเทพมหานครพื้นที่ 1 - 10 หรือโทรศัพท์สายด่วน 1506 กด 3 หรือ 1546
วันพุธที่ 14 กรกฎาคม 2564
ย้ำ ปิดคลินิกความงาม ร้านตัดผม ทำเล็บ สัก ในห้าง 6 จว. สีแดงเข้ม - นอกห้างฟังประกาศ จว.
....
พญ.อภิสมัย ศรีรังสรรค์ ผู้ช่วยโฆษก ศบค. แจงข้อสงสัย คลินิกเสริมความงาม ร้านตัดผม ร้านทำเล็บ ร้านสัก ในพื้นที่ควบคุมสูงสุดและเข้มงวด (สีแดงเข้ม) สามารถเปิดได้หรือไม่? โดยระบุว่า จากประกาศ พ.ร.ก.ฉุกเฉิน ฉบับล่าสุด กิจการดังกล่าวหมายถึงเฉพาะใน 6 จังหวัดเท่านั้น คือ กทม. นนทบุรี นครปฐม ปทุมธานี สมุทรสาคร และสมุทรปราการ “ไม่รวม 4 จังหวัดภาคใต้” ที่เปิดได้ตามปกติ
.
โดยแบ่งเป็นกิจการภายในห้างสรรพสินค้า และนอกห้างสรรพสินค้า ดังนี้
1.ในห้างสรรพสินค้า เปิดได้เฉพาะซูเปอร์มาร์เก็ต ยารักษาโรค อุปกรณ์สื่อสารเพื่อความจำเป็นฉุกเฉินเท่านั้น สำหรับกิจการอื่น ๆ ต้องปิดให้บริการ ประกอบด้วย
- ร้านหนังสือ แว่นตา เครื่องนุ่งห่ม เครื่องไฟฟ้า อุปกรณ์สำนักงาน เครื่องเขียน เครื่องครัว อุปกรณ์กีฬา เครื่องสำอาง อาหารสัตว์ ร้านอาบน้ำตัดขนสัตว์ คลินิกรักษาสัตว์
- สถานเสริมความงาม ร้านตัดผม ร้านเสริมสวย ร้านสักเจาะผิวหนัง ร้านทำเล็บ
- คลินิกทันตกรรม คลินิกรักษาผู้มีบุตรยาก คลินิกเวชกรรมเสริมความงาม
- ร้านให้บริการล้างรถ
- ร้านซักรีด
.
2.นอกห้างสรรพสินค้า
การปิด - เปิดแต่ละกิจการเป็นอำนาจของ คกก.โรคติดต่อจังหวัด ขอให้ติดตามประกาศของแต่ละจังหวัด และหากจังหวัดนั้น ๆ มีจำนวนผู้ติดเชื้อเพิ่มขึ้นก็อาจมีการพิจารณาสั่งปิดต่อไปได้
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันเสาร์ที่ 11 ธันวาคม 2564
ออท.สาธารณรัฐประชาชนจีน/ไทยเข้าเยี่ยมคำนับ รมช.กห. เสริมสร้างความสัมพันธ์ไทย-จีน
พล.อ.ชัยชาญ ช้างมงคล รมช.กห.ได้ให้การต้อนรับการเยี่ยมคำนับของ นาย Han Zhiqiang (หาน จื้อเฉียง)ออท.สาธารณรัฐประชาชนจีน/ไทย เพื่อแนะนำตัวในโอกาสเข้ารับหน้าที่ใหม่และกระชับความสัมพันธ์
โดย พล.อ. ชัยชาญฯ ได้กล่าวแสดงความยินดีกับ นาย หานฯ ที่ได้รับตำแหน่ง ออท.สาธารณรัฐประชาชนจีน/ไทย และขอบคุณจีนรวมไปถึง กห.ของจีนที่สนับสนุนวัคซีนและอุปกรณ์ทางการแพทย์ให้กับไทย และการที่จีนส่งกำลังพลร่วมฝึก Cobra Gold ในทุกปีที่ผ่านมา ต่อจากนั้นได้แลกเปลี่ยนข้อคิดเห็นและกระชับความสัมพันธ์ระหว่างสองประเทศในประเด็นต่างๆ ร่วมกัน ทั้งความร่วมมือในการแก้ไขปัญหาโควิด19 ความร่วมมือด้านการท่องเที่ยว ความสัมพันธ์ทางการทหารทั้งความร่วมมือทางการฝึก ศึกษา การวิจัย และอุตสาหกรรมป้องกันประเทศ
และในช่วงท้าย ทั้งสองฝ่ายได้ย้ำถึงความเป็นหุ้นส่วนทางยุทธศาสตร์และความสัมพันธ์ที่แน่นแฟ้นยาวนาน ในทุกระดับระหว่างกันตั้งแต่ระดับราชวงศ์ รัฐบาล กองทัพ จนถึงประชาชน และพร้อมร่วมกันสนับสนุนความมีเสถียรภาพ เสรีภาพ ความสุขสงบในภูมิภาคอย่างสันติวิธีและเป็นธรรม อันเกิดจากความไว้เนื้อเชื่อใจซึ่งกันและกัน
วันศุกร์ที่ 13 สิงหาคม 2564
รมว.พม. ปาฐกถาพิเศษ รมว.พม. ปาฐกถาพิเศษ "วิถีชีวิตแห่งการเปลี่ยนแปลงกับการลดความเหลื่อมล้ำทางสังคม" พร้อมย้ำใช้สมุดพกครอบครัวแก้ปัญหาความยากจนกลุ่มเปราะบาง
รมว.พม. ปาฐกถาพิเศษ "วิถีชีวิตแห่งการเปลี่ยนแปลงกับการลดความเหลื่อมล้ำทางสังคม" พร้อมย้ำใช้สมุดพกครอบครัวแก้ปัญหาความยากจนกลุ่มเปราะบาง
เมื่อวันที่ 29 ก.ค. 64เวลา 10.00 น. นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ (รมว.พม.) ปาฐกถาพิเศษ "วิถีชีวิตแห่งการเปลี่ยนแปลงกับการลดความเหลื่อมล้ำทางสังคม" ในการประชุมวิชาการระดับชาติ นเรศวรวิจัยและนวัตกรรม ครั้งที่ 17 RESILIENCE FOR NEVER NORMAL ERA ผ่านระบบ Online Conference จัดโดยมหาวิทยาลัยนเรศวร
นายจุติ กล่าวว่า การเปลี่ยนแปลงครั้งนี้เกิดขึ้นทั่วโลก ซึ่งก่อนหน้าที่จะเกิดวิกฤติ เราสามารถแก้ไขและรับมือกับปัญหาต่างๆ ได้ แต่ในขณะนี้ เรามีเวลาเพียงแค่ไม่กี่นาทีในการแก้ไขปัญหาให้ทันกับการเปลี่ยนแปลงของประเทศไทย วันนี้โลกในปัจจุบันพลิกจากหน้ามือเป็นหลังมือ เกิดขึ้นอย่างรวดเร็วมาก เมื่อ 2 ปีที่แล้ว เด็กที่เรียนมหาลัยมีความฝันที่จะซื้อรถ ผ่อนบ้าน ผ่อนคอนโด เมื่อจบแล้วจะหางานทำได้ทันที แต่สิ่งที่เรากำลังเผชิญเป็นเรื่องที่ไม่คาดคิด อย่างคนทำงานมา 10 ปี แล้วโรงงานปิดกิจการ ทำให้ชีวิตไปต่อไม่ได้ ก่อนหน้าสถานการณ์โควิด-19 เราสามารถเดินทางไปไหนได้สะดวก แต่ตอนนี้เราไม่สามารถไปไหนได้ ทำให้อาชีพนักบินมีเงินเดือนลดลง และหลายคนต้องกลับมาอยู่บ้านไม่มีงานทำกลายเป็นคนตกงาน
นายจุติ กล่าวต่อไปว่า จุดแข็งของประเทศไทย คือเรามีทุนมนุษย์ แต่เรายังมีน้อยไป ทำให้ไม่สามารถตามคู่แข่งได้ทัน เรามีนักเรียนหลายสิบคนที่ชนะการแข่งขันระดับโลก ในขณะเดียวกันนักเรียนต่างจังหวัดของเรายังเข้าไม่ถึงการศึกษา เราต้องแก้ที่คุณภาพของมนุษย์ ในอดีตเราไม่เห็นความสำคัญของภาษามากเท่ากับปัจจุบันนี้ เพราะขณะนี้ ข่าวทุกข่าวจะมีผลในระดับนานาชาติและจะทั่วถึงกันหมด สำหรับปัญหาความเหลื่อมล้ำทางโครงสร้าง เราต้องแก้ไขปัญหาที่ต้นเหตุ ซึ่งตนเห็นว่าประเทศไทยมีระบบสาธารณสุขที่เข้มแข็งและสามารถรับมือกับโควิด-19 ได้ แต่หลายคนอาจไม่เห็นด้วย แต่ตนยืนยันว่าระบบสาธารณสุขของเรามีความก้าวหน้าและเข้มแข็ง ซึ่งพร้อมที่จะดูและประชาชนได้
นายจุติ กล่าวเพิ่มเติมว่า สิ่งที่กระทรวง พม. ได้ทำก่อนสถานการณ์โควิด-19 คือการบูรณาการทำงานกับทุกกระทรวง เราจำเป็นต้องประสานงานกัน เพื่อรับมือกับสิ่งที่จะเกิดขึ้น กระทรวง พม. ได้ทำสมุดพกครอบครัว ด้วยการทำประวัติครอบครัวกลุ่มเปราะบาง เพื่อให้ได้รับการเยียวยา เพราะทุกครอบครัวมีปัญหาที่แตกต่างกัน มีรายได้ที่แตกต่างกัน จะเห็นได้ว่าเป็นจุดเริ่มต้นที่จะแก้ไขปัญหาความขาดแคลน ความเหลื่อมล้ำของประชาชน และสิ่งที่เราตั้งเป้าหมายไว้คือการก้าวข้ามความยากจน ถึงแม้ว่าจะไม่สามารถทำได้ทันที แต่เราจะมีโอกาสในการพัฒนาคุณภาพชีวิตของประชาชนดีขึ้นกว่าเดิม โดยเราต้องพัฒนาทักษะและอาชีพให้ดีขึ้น เพื่อให้สามารถดูแลตนเองและครอบครัวได้ ทั้งนี้ รัฐบาลได้ตระหนักถึงการเปลี่ยนแปลงที่เกิดขึ้นอย่างรวดเร็ว ซึ่งเราไม่สามารถแก้ไขได้ทั้งหมด แต่เราจะทำให้ได้มากที่สุดและดีที่สุด
วันพฤหัสบดีที่ 16 กันยายน 2564
ประกาศ ขสมก. ประจำวันที่ 15 กันยายน 2564​ พบพนักงานติดเชื้อไวรัส COVID-19 จำนวน​ 9 ราย
ประกาศ ขสมก. ประจำวันที่ 15 กันยายน 2564​ พบพนักงานติดเชื้อไวรัส COVID-19 จำนวน​ 9 ราย
1) พนักงานเก็บค่าโดยสารรถปรับอากาศ สาย 515 เพศหญิง อายุ 40 ปี
2) พนักงานเก็บค่าโดยสารรถธรรมดา สาย 2 เพศชาย อายุ 20 ปี
3) พนักงานขับรถโดยสารปรับอากาศ สาย 141 เพศชาย อายุ 35 ปี
4) พนักงานขับรถโดยสารธรรมดา สาย 178 เพศชาย อายุ 47 ปี (ปัจจุบันปฏิบัติหน้าที่ช่วยงานนายท่าอู่สวนสยาม)
5) พนักงานขับรถโดยสารธรรมดา สาย 180 เพศชาย อายุ 35 ปี
6) พนักงานเก็บค่าโดยสารรถธรรมดา สาย 2 เพศหญิง อายุ 32 ปี
7) พนักงานเก็บค่าโดยสารรถปรับอากาศ สาย A 1 เพศหญิง อายุ 24 ปี
8) พนักงานขับรถโดยสารธรรมดา สาย 93 เพศชาย อายุ 54 ปี
9) พนักงานขับรถโดยสารธรรมดา สาย 71 เพศชาย อายุ 47 ปี
วันอาทิตย์ที่ 15 พฤษภาคม 2565
โฆษกรัฐบาลเผย อุตุฯ เตือนฝนตกหนักถึงหนักมากในภาคเหนือ อีสาน กลาง ตอ. รวม กทม. ปริมณฑล 15-17 พ.ค.นี้ “นายกฯ” ห่วงใยประชาชน สั่งการหน่วยงานที่เกี่ยวข้องเตรียมความพร้อมดูแลช่วยเหลือ
โฆษกรัฐบาลเผย อุตุฯ เตือนฝนตกหนักถึงหนักมากในภาคเหนือ อีสาน กลาง ตอ. รวม กทม. ปริมณฑล 15-17 พ.ค.นี้ “นายกฯ” ห่วงใยประชาชน สั่งการหน่วยงานที่เกี่ยวข้องเตรียมความพร้อมดูแลช่วยเหลือประชาชน ที่ได้รับความเดือดร้อนอย่างทันท่วงที
วันที่ 15 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตามที่กรมอุตุนิยมวิทยาได้ออกประกาศ ฝนตกหนักถึงหนักมากบริเวณประเทศไทยตอนบน (มีผลกระทบถึงวันที่ 17 พ.ค. 65) ฉบับที่ 3 ลงวันที่ 15 พ.ค. 65 โดยบริเวณประเทศไทยตอนบนจะมีฝนฟ้าคะนองเพิ่มขึ้น กับมีลมกระโชกแรง และมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพมหานครและปริมณฑล นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนจากสภาพอากาศฝนตกหนักในช่วงนี้ ซึ่งอาจส่งผลให้เกิดน้ำท่วมจากพายุได้ จึงได้สั่งการให้หน่วยงานที่เกี่ยวข้องเตรียมความพร้อม เพื่อเข้าไปดูแลให้ความช่วยเหลือประชาชนที่ได้รับความเดือดร้อนอย่างเร่งด่วนและทันท่วงที
โฆษกประจำสำนักนายกรัฐมนตรีกล่าวว่า สำหรับในกรุงเทพมหานครและปริมณฑล หากมีฝนตกหนัก อาจมีปัญหาการจราจรติดขัดได้ นายกรัฐมนตรีได้สั่งการให้หน่วยงานที่เกี่ยวข้องลงพื้นที่ดำเนินการแก้ไขปัญหาในแต่ละพื้นที่อย่างเต็มที่ โดยเฉพาะในส่วนของกรุงเทพมหานคร กำชับให้มีการเตรียมวัสดุ อุปกรณ์ ยานพาหนะ และเจ้าหน้าที่ให้มีความพร้อมสำหรับการปฏิบัติงาน โดยเฉพาะจุดเสี่ยงที่มีน้ำท่วมขังและจุดเฝ้าระวังน้ำท่วมขัง หากมีฝนตกในปริมาณมาก อาจส่งผลให้มีน้ำท่วมขังบนผิวจราจรในบางพื้นที่ ขอให้กรุงเทพมหานครเตรียมพร้อมเจ้าหน้าที่หน่วยเบสของสำนักการระบายน้ำและของสำนักงานเขตพื้นที่ เข้าเร่งระบายน้ำเพื่อบรรเทาความเดือดร้อนของประชาชนโดยเร็วที่สุดเท่าที่จะสามารถดำเนินการได้ นอกจากนี้ นายกรัฐมนตรีฝากความห่วงใยให้ประชาชนระวังอันตรายจากฝนตกหนักและฝนที่ตกสะสม ขอให้เพิ่มความระมัดระวังในการสัญจรผ่านบริเวณที่มีฝนฟ้าคะนอง รวมทั้งหลีกเลี่ยงการอยู่ในที่โล่งแจ้ง ใต้ต้นไม้ใหญ่ ใกล้สิ่งปลูกสร้างและป้ายโฆษณาที่ไม่แข็งแรงด้วย
“ท่านนายกรัฐมนตรียังได้ฝากขอให้ประชาชนดูแลสุขภาพ จากสภาพอากาศที่เปลี่ยนแปลงจากฤดูร้อนเป็นฤดูฝน ซึ่งประเทศไทยได้เข้าสู่ฤดูฝนอย่างเป็นทางการตั้งแต่ 13 พ.ค. ที่ผ่านมา โดยเมื่อเข้าสู่ช่วงฤดูฝน อากาศจะเริ่มเย็นลงและมีความชื้นเพิ่ม ทำให้เชื้อโรคหลายชนิดสามารถแพร่ระบาดได้ง่ายขึ้น ซึ่งโรคที่พบบ่อยส่วนมากในช่วงฤดูฝนตามข้อมูลของสาธารณสุขมีหลายกลุ่ม ได้แก่ กลุ่มโรคระบบทางเดินหายใจ กลุ่มโรคติดต่อทางน้ำดื่มและอาหาร กลุ่มโรคที่มียุงเป็นพาหะ กลุ่มโรคติดเชื้อทางบาดแผลและเยื่อบุผิวหนัง รวมถึงโรคมือเท้าปากที่มักพบบ่อยในเด็ก จึงขอให้ประชาชนเฝ้าระวังและป้องกันดูแลสุขภาพตนเองให้ห่างไกลจากโรคดังกล่าว รวมทั้งขอให้ประชาชนติดตามการแจ้งเตือนสภาพอากาศจากภาครัฐอย่างใกล้ชิดด้วย” โฆษกประจำสำนักนายกรัฐมนตรีกล่าว
วันศุกร์ที่ 24 ธันวาคม 2564
การรถไฟแห่งประเทศไทย เปิดให้บริการตรวจหาเชื้อโรคติดเชื้อไวรัส COVID-19 ฟรี แก่พนักงาน ลูกจ้าง ครอบครัว และชุมชนที่อยู่ใกล้เคียง
วันที่ 21 - 22 ธันวาคม 2564 ณ บริเวณลานห้องสมุดรถไฟ สถานีนพวงศ์ และโรงงานมักกะสัน พร้อมดูแลรักษาอาการหากพบผู้ติดเชื้อ โดยไม่เสียค่าใช้จ่าย
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายให้หน่วยงานในสังกัดกระทรวงคมนาคม ทำหน้าที่เป็นฝ่ายสนับสนุนกระทรวงสาธารณสุข เพื่อช่วยลดการแพร่ระบาดของเชื้อโรคไวรัสโควิด-19 นายนิรุฒ มณีพันธ์ ผู้ว่าการรถไฟแห่งประเทศไทย จึงสั่งการให้ รฟท. เร่งดำเนินการดูแลป้องกันการแพร่ระบาดของเชื้อไวรัสโควิด-19 อย่างเต็มที่
ทั้งนี้ ล่าสุด ได้ร่วมมือกับบริษัทแอท-ยีนส์ จำกัด (ATGenes) ผู้ให้บริการตรวจหาเชื้อหาโควิด และโรงพยาบาลปิยะเวท จัดกิจกรรมเพื่อสังคม เปิดให้บริการตรวจหาเชื้อโรคไวรัสโควิด-19 ฟรี แก่พนักงาน ลูกจ้าง รฟท.และครอบครัว รวมถึงประชาชนที่อยู่ในชุมชนใกล้เคียง เพื่อช่วยคัดกรองหาผู้ติดเชื้อ และดูแลพี่น้องคนรถไฟ ตลอดจนชุมชนโดยรอบให้มีความปลอดภัยห่างไกลจากโควิด โดยจัดขึ้นในวันที่ 21 ธันวาคม 2564 ณ ลานห้องสมุดรถไฟ สถานีนพวงศ์ และวันที่ 22 ธันวาคม 2564 ณ โรงงานมักกะสัน รฟท.
สำหรับกระบวนการตรวจหาเชื้อโควิด จะเริ่มโดยการใช้ชุดตรวจ Antigen Test Kit (ATK) และในกรณีที่พบผลตรวจ ATK เป็นบวกจะทำการตรวจซ้ำด้วยวิธี RT-PCR อีกครั้งเพื่อยืนยันผลตรวจ และหากมีผลเป็นผู้ติดเชื้อ โควิด-19 แน่นอนแล้ว รฟท. จะส่งต่อผู้ป่วยไปรักษาอาการต่อที่โรงพยาบาลปิยะเวท พร้อมดูแลผู้ป่วยตามมาตรฐานของกระทรวงสาธารณสุขจนกว่าจะหายดี โดยไม่ต้องเสียค่าใช้จ่ายใด ๆ
“เชื้อไวรัสโควิด-19 แพร่ระบาดในไทยมานานถึง 2 ปีแล้ว และได้ส่งผลกระทบสร้างความเดือดร้อนต่อประชาชน สังคม และเศรษฐกิจเป็นวงกว้าง ผู้ว่า รฟท. จึงมอบหมายให้ รฟท. เข้ามามีส่วนร่วมดูแลพี่น้องคนรถไฟ ตลอดจนคนในครอบครัว และประชาชนที่อยู่อาศัยโดยรอบอย่างเต็มที่ เพื่อให้ทุกคนสามารถปฏิบัติหน้าที่ได้อย่างปลอดภัย และลดความเสี่ยงจากการแพร่ระบาด ขณะเดียวกันยังกำชับให้พนักงาน ลูกจ้าง รฟท. ทุกคน ปฏิบัติมาตรการด้านสุขอนามัยในการให้บริการอย่างเคร่งครัด ทั้งการล้างมือ ใช้เจลแอลกอฮอล์ สวมหน้ากากอนามัย และเว้นระยะห่างระหว่างบุคคล เพื่อให้ปลอดจากเชื้อโควิด-19 และสร้างความมั่นใจในการให้บริการรถไฟแก่ผู้โดยสารทุกคน”
วันเสาร์ที่ 18 กันยายน 2564
ปลัดสธ. ชื่นชม รพ.ปากช่องนานา พัฒนาศักยภาพให้ประชาชนรับบริการขั้นสูงใกล้บ้าน
ปลัดกระทรวงสาธารณสุข ติดตามการดำเนินงานโรงพยาบาลปากช่องนานา ชื่นชมการนำเทคโนโลยีพัฒนาบริการควบคู่กับการใส่ใจสิ่งแวดล้อม และได้รับความร่วมมืออย่างดีจากคนในชุมชน ให้ประชาชนได้รับบริการขั้นสูงในโรงพยาบาลใกล้บ้าน
ปลัดกระทรวงสาธารณสุข ติดตามการดำเนินงานโรงพยาบาลปากช่องนานา ชื่นชมการนำเทคโนโลยีพัฒนาบริการควบคู่กับการใส่ใจสิ่งแวดล้อม และได้รับความร่วมมืออย่างดีจากคนในชุมชน ให้ประชาชนได้รับบริการขั้นสูงในโรงพยาบาลใกล้บ้าน
วันนี้ (18 กันยายน 2564) ที่ โรงพยาบาลปากช่องนานา จังหวัดนครราชสีมา นายแพทย์เกียรติภูมิวงศ์รจิต ปลัดกระทรวงสาธารณสุข พร้อมด้วยคณะผู้บริหาร ลงพื้นที่ตรวจเยี่ยมการดำเนินงานพัฒนาศักยภาพของโรงพยาบาลปากช่องนานา โดยนายแพทย์เกียรติภูมิกล่าวว่า กระทรวงสาธารณสุขมีนโยบายให้สถานพยาบาลในสังกัดพัฒนาศักยภาพการให้บริการให้ดีขึ้นอย่างต่อเนื่องโดยคำนึงถึงปัญหาของพื้นที่ ความต้องการของชุมชนบนความร่วมมือของบุคลากรและภาคประชาสังคมในพื้นที่ ซึ่งโรงพยาบาลปากช่องนานา ได้ยึดหลักการ "ใส่ใจสิ่งแวดล้อม เพียบพร้อมทันสมัย ถูกต้องปลอดภัย ประทับใจบริการ" มาใช้ในการพัฒนาจากโรงพยาบาลทั่วไปขนาดเล็ก เป็นโรงพยาบาลทั่วไปขนาดใหญ่ มีแพทย์เชี่ยวชาญครบทุกสาขาหลัก นำเทคโนโลยีมาใช้บริการ
เป็น Smart Hospital บันทึกข้อมูลผู้ป่วยนอกด้วยระบบดิจิทัล พร้อมระบบรักษาความปลอดภัยทางไซเบอร์ ด้านสิ่งแวดล้อมได้มีการปรับภูมิทัศน์ให้ผู้รับบริการรู้สึกผ่อนคลาย และยังติดตั้งหลังคาโซลาเซลล์ ช่วยลดค่าไฟฟ้าได้เดือนละกว่าแสนบาท โดยโรงพยาบาลมีเป้าหมายจะพัฒนาเพื่อเป็นศูนย์โรคหัวใจระดับ 2 ศูนย์ความเป็นเลิศด้านอุบัติเหตุ ศูนย์ผ่าตัดแบบส่องกล้อง และศูนย์แพทย์ศึกษาในอนาคต
นอกจากนี้ ยังเร่งสร้างโรงพยาบาลปากช่องนานา 2 เป็นหน่วยบริการปฐมภูมิขนาดใหญ่ ให้บริการผู้ป่วยนอกครบวงจร มีจุดรับยาแบบDrive thru สำหรับผู้ป่วยที่ตรวจรักษาจากโรงพยาบาลหลักสามารถรับยาได้เพื่อลดความแออัด คาดให้บริการได้ภายในเดือนตุลาคม 2564
นายแพทย์เกียรติภูมิกล่าวต่อว่า ในช่วงการแพร่ระบาดของโควิด 19 โรงพยาบาลปากช่องนานาได้ขยายห้องอณูชีวโมเลกุลทำให้สามารถตรวจหาเชื้อแบบrt-pcr ได้มากขึ้นตรวจไปแล้วกว่า 35,000 ราย รวมทั้งขยายหอผู้ป่วยโควิด 19 และเพิ่มเตียง ICU โควิดเป็น 11 เตียง รองรับผู้ป่วยโควิด 19 ทำให้ตรวจรู้ผลเร็ว ผู้ป่วยได้รับการรักษาเร็ว และควบคุมการระบาดได้ดี
********************************** 18 กันยายน 2564
วันจันทร์ที่ 24 มกราคม 2565
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตำบล 3 แห่ง ช่วยกลุ่มเปราะบางแบบ One Stop Service พร้อมดึงภาคีเครือข่ายเร่งแก้ปัญหาความยากจนข้ามรุ่น
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตำบล 3 แห่ง ช่วยกลุ่มเปราะบางแบบ One Stop Service พร้อมดึงภาคีเครือข่ายเร่งแก้ปัญหาความยากจนข้ามรุ่น
วันที่ 21 ม.ค. 2565เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และ คณะผู้บริหารกระทรวง พม. ลงพื้นที่จังหวัดพิษณุโลก เพื่อเปิดศูนย์ช่วยเหลือสังคมตําบลคันโช้งจากนั้นเดินทางไปเปิดศูนย์ช่วยเหลือสังคมตําบลบ้านกร่างและศูนย์ช่วยเหลือสังคมตําบลบึงพระ โดยจะเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จที่จุดเดียว (One Stop Service) สำหรับกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 ตั้งแต่ เด็ก เยาวชน ผู้สูงอายุ คนพิการ แม่เลี้ยงเดี่ยว ผู้ป่วยติดเตียง และผู้ด้อยโอกาส โดยบูรณาการการทำงานร่วมกับภาคีเครือข่ายทุกภาคส่วนและอาสาสมัครพัฒนาสังคมและความมั่นคงของมนุษย์ (อพม.) ในพื้นที่ นอกจากนี้ มีการมอบเกียรติบัตร แก่ อพม. และผู้สูงอายุ รถโยกสำหรับคนพิการ และถุงยังชีพสำหรับครอบครัวเด็กที่ประสบปัญหาทางสังคม จำนวน 900 ครอบครัว
นายจุติกล่าวว่า ศูนย์ช่วยเหลือสังคมตำบลที่ตั้งขึ้นมาจะทำงานร่วมกับผู้ว่าราชการจังหวัด เจ้าหน้าที่ท้องถิ่น และหลายหน่วยงาน โดยพลเอก ประยุทธ์ จันทร์โอชา นายกรัฐมนตรี ได้มอบนโยบายว่า ปี 2565 จะเดินหน้าแก้ไขปัญหาความยากจนของพี่น้องประชาชนทั่วประเทศ และจะใช้ศูนย์ฯ ขับเคลื่อนงานที่ครอบคลุมทั้งหมดเหมือนกับร่มใหญ่ ทั้งศูนย์ผู้สูงอายุ คนพิการ และเด็กเล็ก ศูนย์คุ้มครองเด็ก ศูนย์ส่งเสริมการศึกษาและอาชีพ เป็นต้น โดยต้องเป็นศูนย์ของประชาชนที่ทำงานโดยจิตอาสาร่วมกับราชการและเอกชน และจะดูแลประชาชนทุกคนตามนโยบายของรัฐบาลว่า เราจะไม่ทิ้งใครไว้ข้างหลัง ซึ่งรัฐบาลคาดหวังว่า ทุกปัญหาต้องได้รับการแก้ไขโดยด่วนและให้ทันใจประชาชน
นายจุติกล่าวต่อไปว่า สถานการณ์โควิด - 19ในช่วง 2 ปีที่ผ่านมา ทำให้คนไทยมีความยากจนเพิ่มขึ้น และไม่สามารถส่งลูกหลานไปเรียนหนังสือต่อได้ ซึ่งมีประมาณสองแสนกว่าครัวเรือนทั่วประเทศ ทั้งนี้ นายกรัฐมนตรีได้สั่งการให้กระทรวงศึกษาธิการติดตามเด็กที่หลุดจากระบบการศึกษา และรัฐบาลจะหาทุนการศึกษาให้ ขณะนี้สามารถติดตามเด็กได้แสนกว่าครัวเรือน และมีอีกจำนวนหนึ่งที่ยังไม่สามารถติดตามกลับมาเรียนหนังสือได้ ซึ่งสาเหตุหลักเกิดจากพ่อแม่ตกงาน มีรายได้น้อย ไม่เพียงพอกับค่าใช้จ่าย ซึ่งเด็กที่ไม่ได้เรียนหนังสือจะสร้างปัญหาความยากจนขึ้นในครอบครัว เพราะเด็กจะไม่มีความเชี่ยวชาญ ทำให้หางานไม่ได้ รายได้ไม่มี เป็นภาระของครอบครัว ดังนั้น ปัญหานี้ในเชิงระบบราชการคือ ความยากจนข้ามรุ่น ซึ่งหมายความว่าเมื่อพ่อจนแล้ว ลูกก็จนเหมือนพ่อ เราจะมาแก้ไขปัญหาความยากจนให้กับกลุ่มนี้เข้มแข็งและสามารถดูแลตนเองและครอบครัวได้
วันพุธที่ 27 กรกฎาคม 2565
สำนักงานปลัดสำนักนายกรัฐมนตรี เร่งจัดส่งเข็มที่ระลึกเฉลิมพระชนมพรรษา 90 พรรษา 12 สิงหาคม 2565 หลังมียอดสั่งจองกว่า 6 หมื่นเข็ม
สำนักงานปลัดสำนักนายกรัฐมนตรี เร่งจัดส่งเข็มที่ระลึกเฉลิมพระชนมพรรษา 90 พรรษา 12 สิงหาคม 2565 หลังมียอดสั่งจองกว่า 6 หมื่นเข็ม
วันนี้ (27 กรกฎาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า ตามที่รัฐบาลได้เห็นชอบให้สำนักงานปลัดสำนักนายกรัฐมนตรีดำเนินการจัดทำเข็มที่ ระลึกตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 เพื่อจำหน่ายให้แก่ประชาชนทั่วไป สำหรับใช้ประดับในโอกาสมหามงคลเฉลิมพระชนมพรรษา 90 พรรษา และในโอกาสสำคัญ โดยเปิดให้สั่งจองผ่านระบบร้านค้าออนไลน์ของบริษัท ไปรษณีย์ไทย จำกัด (thailandpostmart.com) ตั้งแต่วันที่ 24 มิถุนายน 2565 ที่ผ่านมา ปัจจุบันประชาชนมีความต้องการและสั่งจองทางไปรษณีย์เป็นจำนวนมาก ข้อมูล ณ วันที่ 18 กรกฎาคม 2565 มีจำนวนมากกว่า 6.2 หมื่นเข็ม จึงทำให้การจัดส่งล่าช้าเกินกำหนด
โดยขณะนี้ ปลัดสำนักนายกรัฐมนตรี ได้เร่งติดตามการผลิต และทางสำนักปลัดฯจะรีบดำเนินการนำส่งเข็มที่ ระลึกฯ ตามลำดับการสั่งจองให้ถึงมือประชาชนโดยเร็วที่สุด จึงขออภัยอย่างสูงมา ณ โอกาสนี้
วันพฤหัสบดีที่ 26 สิงหาคม 2564
สธ.เสนอ ศบค.พรุ่งนี้ผ่อนคลายเปิดบางกิจการด้วยมาตรการ COVID Free
กระทรวงสาธารณสุขเสนอ ศบค.พรุ่งนี้ผ่อนคลายเปิดบางกิจการ ด้วยการใช้มาตรการ COVID Free  Program ร่วมกับการป้องกันตนเองสูงสุดตลอดเวลา ส่วนรายละเอียดอยู่ที่ ศบค.พิจารณา
กระทรวงสาธารณสุขเสนอ ศบค.พรุ่งนี้ผ่อนคลายเปิดบางกิจการ ด้วยการใช้มาตรการ COVID Free Program ร่วมกับการป้องกันตนเองสูงสุดตลอดเวลา ส่วนรายละเอียดอยู่ที่ ศบค.พิจารณา
วันนี้ (26 สิงหาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข แถลงการผ่อนคลายมาตรการ ว่า วันนี้ประเทศไทยมีผู้ติดเชื้อรายใหม่18,501 ราย รักษาหาย 20,606 รายเสียชีวิต 229 ราย สถานการณ์เป็นไปตามฉากทัศน์ คือ ผลของการล็อกดาวน์มากกว่า 4 สัปดาห์มีประสิทธิภาพ ลดการติดเชื้อ 20-25% แต่การเสียชีวิตยังสูงในกลุ่มผู้สูงอายุ 60 ปีขึ้นไป และ 7 กลุ่มโรค จึงต้องเร่งฉีดวัคซีนกลุ่มนี้ ภาพรวมขณะนี้ประเทศไทยน่าจะผ่านจุดสูงสุดไปแล้ว แต่ยังมีการระบาดต่อเนื่องโดยมีแนวโน้มทิศทางค่อยๆ ลดลง ยังต้องขอความร่วมมือประชาชน กิจการต่างๆ ให้คงมาตรการ เพื่อไม่ให้มีการติดเชื้อรุนแรงอีกในอนาคต
กระทรวงสาธารณสุขได้เตรียมมาตรการเสนอต่อที่ประชุม ศบค. วันที่ 27 สิงหาคม 2564 เพื่อให้กิจการที่มีความเสี่ยงน้อยและมีความสำคัญ ยังสามารถดำเนินกิจการต่อได้ เช่น การนั่งรับประทานในร้านอาหาร กิจการกลางแจ้ง และการเดินทางข้ามจังหวัด โดยเฉพาะเครื่องบิน โดยจะเพิ่มมาตรการไม่ให้ติดเชื้อและแพร่เชื้อ คือ COVID Free Program โดยสถานประกอบการต้องจัดสิ่งแวดล้อม เว้นระยะห่าง และระบบระบายอากาศ ส่วนพนักงานและลูกค้าจะต้องเป็นโควิดฟรี คือ ฉีดวัคซีนครบ 2 เข็ม, เคยติดเชื้อมาแล้ว 1-3 เดือนถือว่ามีภูมิ หรือมีผลตรวจโดยชุดตรวจ ATK ว่าไม่มีโควิด ซึ่งผู้รับบริการจะต้องแสดงเอกสารรับรองดังกล่าวเพื่อเข้ารับบริการ หากไม่สามารถแสดงเอกสารรับรองได้ กรณีร้านอาหารยังสามารถใช้บริการสั่งกลับบ้านได้ นอกจากนี้ ทุกคนยังต้องเข้มมาตรการป้องกันติดเชื้อแบบครอบจักรวาล (Universal Prevention)ตลอดเวลา
“เรื่องดังกล่าวเป็นข้อเสนอ รายละเอียดต่างๆ อยู่ที่การพิจารณาของ ศบค. ว่าจะเริ่มดำเนินการเมื่อไรมีข้อกำหนดอย่างไร โดยมาตรการเหล่านี้เป็นมาตรการแนะนำเบื้องต้น อาจจะมีกิจการต้นแบบและใช้เป็นมาตรฐานต่อไปในอนาคต และจะมีการกำกับติดตาม อย่างไรก็ตาม กิจการต่างๆ เมื่อเปิดแล้วต้องช่วยกันดูแล ป้องกันตนเองอย่างเคร่งครัด เพื่อไม่ให้ต้องปิดอีก” นายแพทย์เกียรติภูมิกล่าว
************************************* 26 สิงหาคม 2564
******************************
วันเสาร์ที่ 27 พฤศจิกายน 2564
สำนักงานการบินพลเรือนแห่งประเทศไทย แจ้งสายการบินห้ามผู้โดยสารจาก 8 ประเทศเข้าไทย สกัดเชื้อ covid-19 “โอไมครอน”
8 ประเทศ ได้แก่ Botswana/ Eswatini/ Lesotho/ Malawi/ Mozambique/ Namibia/ South Africa และ Zimbabwe ดังนี้
วันนี้ (27 พ.ย. 2564) สำนักงานการบินพลเรือนแห่งประเทศไทย (CAAT) กระทรวงคมนาคม ได้ออกประกาศนักบิน (NOTAM) แจ้งสายการบินทั่วโลกถึงมาตรการป้องกันการขนส่งผู้ติดเชื้อcovid-19 สายพันธุ์ใหม่ “โอไมครอน” เข้ามาระบาดในประเทศไทย โดยประเทศไทยจะมีข้อกำหนดสำหรับผู้โดยสารที่เดินทางมาจาก 8 ประเทศ ได้แก่ Botswana/ Eswatini/ Lesotho/ Malawi/ Mozambique/ Namibia/ South Africa และ Zimbabwe ดังนี้
1) หากผู้โดยสารได้เดินทางมาถึงไทย ตั้งแต่วันที่ 28 พฤศจิกายน 2564 (00.01 น.) จนกระทั่งถึงวันที่30 พฤศจิกายน 2564 (23.59 น.) จะต้องเข้ากระบวนการกักตัว (Quarantine) 14 วันทันที ไม่มีข้อยกเว้นไม่ว่าจะได้รับการอนุญาตให้เดินทางเข้าประเทศมาในรูปแบบใด
2) ตั้งแต่วันที่ 1 ธันวาคม 2564 เป็นต้นไป ห้ามผู้โดยสารจาก 8 ประเทศเหล่านี้เข้าประเทศไทย แม้ว่าจะได้รับอนุญาตผ่านระบบ Thailand Pass แล้ว และการอนุญาตทั้งหมดจะสิ้นสภาพตั้งแต่วันที่ 1 ธันวาคม 2564 เป็นต้นไป
3) ปัจจุบันระบบ Thailand Pass ไม่ให้บริการขออนุญาตจากผู้ที่จะเดินทางจากประเทศเหล่านี้แล้ว
สำหรับประเทศในทวีปแอฟริกาอื่น ๆ จะสามารถเดินทางเข้าไทยได้ตามการอนุญาตที่ได้รับจนถึงวันที่ 14 ธันวาคม 2564 และตั้งแต่วันที่ 15 ธันวาคมเป็นต้นไป หากเดินทางเข้ามาจะต้องเข้ากระบวนการกักตัว (Quarantine) 14 วัน ไม่ว่าจะได้รับการอนุญาตให้เข้าประเทศไทยมาในรูปแบบใดก็ตาม
ทั้งนี้ กำชับให้สายการบินทุกสายช่วยตรวจสอบกลั่นกรองและเฝ้าระวังเป็นกรณีพิเศษ หากทราบว่ามีผู้โดยสารเดินทางมาจากทั้ง 8 ประเทศนี้แม้ว่าจะได้รับการอนุญาตผ่านระบบ Thailand Pass โดยแจ้งว่าได้ลงทะเบียนมาจากประเทศอื่น ขอให้แจ้งผู้โดยสารให้ปฏิบัติตามมาตรการดังกล่าวด้วย
วันจันทร์ที่ 4 ตุลาคม 2564
กรมการขนส่งทางบก ประกาศเชิญชวนเอกชนร่วมลงทุนโครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้ประกาศเชิญชวนภาคเอกชนที่สนใจเข้าร่วมลงทุนโครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย ตามขั้นตอนของพระราชบัญญัติการร่วมลงทุนระหว่างรัฐและเอกชน พ.ศ. 2562 วงเงินโครงการรวมกว่า 2,864 ล้านบาท โดยให้เอกชนร่วมลงทุนในรูปแบบ PPP Net Cost ภาครัฐเป็นผู้ลงทุนค่าที่ดิน และค่าก่อสร้างโครงสร้างพื้นฐาน ขณะที่เอกชนเป็นผู้ลงทุนค่าอุปกรณ์ขนถ่ายสินค้า อุปกรณ์สำนักงานและส่วนประกอบ งานระบบที่เกี่ยวข้องกับการบริหารด้านการขนส่งสินค้าและโลจิสติกส์ และเป็นผู้รับผิดชอบในส่วนของการดำเนินงานและบำรุงรักษา (Operation and Maintenance : O&M) ทั้งหมด รวมทั้งผู้รับความเสี่ยงทางด้านรายได้และจ่ายค่าสัมปทานให้ภาครัฐตลอดระยะเวลา 15 ปี นับจากปีเปิดให้บริการ
อธิบดีกรมการขนส่งทางบก กล่าวเพิ่มเติมว่า โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย จัดเป็นหนึ่งในโครงการตามแผนพัฒนาสถานีขนส่งสินค้า (Truck Terminal) ของ ขบ. ตั้งอยู่ที่ตำบลเวียง อำเภอเชียงของ จังหวัดเชียงราย ประชิดด่านพรมแดนเชียงของ และสะพานมิตรภาพไทย - ลาว แห่งที่ 4 (เชียงของ - ห้วยทราย) บนเนื้อที่กว่า 335 ไร่ ทำหน้าที่เป็นโครงสร้างพื้นฐานด้านการขนส่งสินค้าทางถนน เป็นสถานีปรับเปลี่ยนการขนส่งระหว่างประเทศไปสู่ภายในประเทศ รองรับการขนส่งสินค้าทางถนนระหว่างประเทศบนเส้นทางสาย R3A เชื่อมต่อการขนส่งระหว่างไทย - สปป.ลาว - จีน ฝั่งตะวันตก (นครคุนหมิง มณฑลยูนนาน) รองรับการปฏิบัติงานของเจ้าหน้าที่หน่วยงาน CIQ ซึ่งจะช่วยสนับสนุนให้เป็นศูนย์ให้บริการแบบเบ็ดเสร็จ (One Stop Service) สามารถดำเนินพิธีการที่เกี่ยวกับการนำเข้าและส่งออกได้ในจุดเดียว และยังรองรับการเปลี่ยนรูปแบบการขนส่งสินค้า (Modal Shift) ระหว่างทางถนนกับทางราง ผ่านแนวการพัฒนาโครงการรถไฟทางคู่ สายเด่นชัย - เชียงราย - เชียงของ ของการรถไฟแห่งประเทศไทย ซึ่งจะมีการก่อสร้างแนวรางเข้ามายังพื้นที่โครงการอีกด้วย นอกจากนี้ โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย จะช่วยกระตุ้นเศรษฐกิจของจังหวัดเชียงรายและพื้นที่ใกล้เคียงเป็นศูนย์กลางทางด้านโลจิสติกส์ของภาคเหนือ (Northern Logistics Hub) ช่วยลดต้นทุนการขนส่งและโลจิสติกส์ของผู้ประกอบการขนส่งสินค้า ช่วยเพิ่มขีดความสามารถในการแข่งขันของประเทศ รวมถึงสนับสนุนการพัฒนาพื้นที่เขตเศรษฐกิจพิเศษ และการเพิ่มสัดส่วนการขนส่งทางรางให้เป็นระบบการขนส่งหลักของประเทศ ตามนโยบายของรัฐบาลและกระทรวงคมนาคม โดยความรู้ความเชี่ยวชาญและประสบการณ์ของภาคเอกชน ตลอดจนการดำเนินโครงการบนพื้นฐานของความเป็นหุ้นส่วนระหว่างรัฐและเอกชน จะช่วยสนับสนุนส่งเสริมให้โครงการฯ ประสบความสำเร็จและบรรลุตามวัตถุประสงค์ของโครงการ
ทั้งนี้ ภาคเอกชนที่สนใจสามารถติดต่อขอซื้อเอกสารสำหรับการคัดเลือกเอกชน ในราคาชุดละ 50,000 บาท ได้ที่ส่วนพัสดุและแผ่นป้ายทะเบียนรถ อาคาร 6 ชั้น 4 ขบ. เขตจตุจักร กรุงเทพฯ ทุกวันทำการ ระหว่างเวลา 09.00 น. - 15.00 น. และสามารถศึกษารายละเอียดเพิ่มเติมได้จากประกาศเชิญชวน โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย โดยสามารถดาวน์โหลดได้ที่ www.dlt.go.th หากสนใจสอบถามข้อมูลเพิ่มเติมติดต่อได้ที่ สำนักการขนส่งสินค้า ขบ. โทร. 0 2271 8492 - 3 ในวันและเวลาราชการ
วันพฤหัสบดีที่ 28 ตุลาคม 2564
รัฐมนตรีฯ สุริยะ ให้คณะผู้บริหารบริษัท มิตซูบิชิ มอเตอร์ส (ประเทศไทย) เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายชกคิ โมะริคาซุ ประธานคณะกรรมการบริษัท มิตซูบิชิ มอเตอร์ส (ประเทศไทย) นำคณะผู้บริหารระดับสูง และผู้แทนผู้ผลิตชิ้นส่วนยานยนต์ เข้าพบ
รัฐมนตรีฯ สุริยะ ให้คณะผู้บริหารบริษัท มิตซูบิชิ มอเตอร์ส (ประเทศไทย) เข้าพบ
วันนี้ (27 ตุลาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายชกคิ โมะริคาซุ ประธานคณะกรรมการบริษัท มิตซูบิชิ มอเตอร์ส (ประเทศไทย) นำคณะผู้บริหารระดับสูง บริษัท มิตซูบิชิ มอเตอร์ส (ประเทศไทย) และผู้แทนผู้ผลิตชิ้นส่วนยานยนต์ เข้าพบ เพื่อหารือในประเด็นที่เกี่ยวกับทิศทางและผลกระทบต่ออุตสาหกรรมยานยนต์และชิ้นส่วนยานยนต์ ในช่วงการเปลี่ยนผ่านอุตสาหกรรม โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร เข้าร่วม ณ ห้องประชุมชุณหะวัณ สำนักงานปลัดกระทรวงอุตสาหกรรม
วันอังคารที่ 23 สิงหาคม 2565
ผู้ตรวจดีอีเอส ติดตามผลสำเร็จ ศูนย์ดิจิทัลชุมชน การบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) ในพื้นที่ จ.ตราด- จ.ระยอง
ผู้ตรวจดีอีเอส ติดตามผลสำเร็จ ศูนย์ดิจิทัลชุมชน การบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) ในพื้นที่ จ.ตราด- จ.ระยอง
เมื่อวันที่18 - 19สิงหาคม 2565 นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมพร้อมคณะลงพื้นที่ตรวจเยี่ยมและให้กำลังใจข้าราชการเจ้าหน้าที่กรมอุตุนิยมวิทยาณสถานีอุตุนิยมวิทยาระยองและจังหวัดตราดโดยได้เข้าพบหารือข้อราชการกับนายกัฬชัยเทพวรชัยรองผู้ว่าราชการจังหวัดตราดพร้อมทั้งประชุมร่วมกับหัวหน้าหน่วยงานสังกัดกระทรวงฯในพื้นที่เพื่อรับฟังสรุปผลการดำเนินงานสำคัญรวมทั้งปัญหา/อุปสรรคพร้อมให้กำลังใจและข้อเสนอแนะในการดำเนินงานต่างๆอาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)โครงการจัดทำบัญชีข้อมูลภาครัฐ(GD Catalog)โครงการSmart Cityการขับเคลื่อนงานดิจิทัลเพื่อเศรษฐกิจและสังคมในระดับจังหวัดเป็นต้น
ในโอกาสเดียวกันนี้คณะของผู้ตรวจราชการฯกระทรวงดิจิทัลฯได้ตรวจเยี่ยมการดำเนินงานศูนย์ดิจิทัลชุมชนวิทยาลัยชุมชนตราดที่มีภารกิจในการจัดการศึกษาในระดับอุดมศึกษาที่ต่ำกว่าปริญญาตรีซึ่งศูนย์ฯมีการใช้ประโยชน์จากเครื่องมือและอุปกรณ์สนับสนุนศูนย์ดิจิทัลที่ได้รับจากกระทรวงฯในการให้บริการทางวิชาการส่งเสริมการเรียนรู้และการประกอบอาชีพของท้องถิ่นและชุมชนแก่นักศึกษาและประชาชนทั่วไปในพื้นที่ได้อย่างเต็มประสิทธิภาพจากนั้นได้เดินทางไปเยี่ยมชมโครงการสินค้าชุมชนของปณท.ณที่ทำการไปรษณีย์จังหวัดตราดโดยสินค้าออนไลน์บนwww.thailandpostmart.comของจังหวัดตราดมี14รายการ สินค้าที่ขึ้นชื่อคือน้ำมันเหลืองและผลไม้เช่นทุเรียนเงาะลองกองเป็นต้นและจุดสุดท้ายคณะได้เดินทางไปตรวจเยี่ยมโครงการเน็ตประชารัฐบ้านเปร็ดในหมู่๒ต.ห้วงน้ำขาวอ.เมืองจ.ตราดโดยชุมชนบ้านเปร็ดในตั้งอยู่แถบป่าชายเลนครอบคลุมพื้นที่กว้างขวางถึง12,000ไร่ซึ่งมีความอุดมสมบูรณ์เป็นอันดับที่2ของประเทศเป็นทั้งแหล่งไม้ใช้สอยพืชอาหารสมุนไพรแหล่งอาหารและแหล่งสร้างรายได้จุนเจือครอบครัวซึ่งประชาชนในพื้นที่ประกอบอาชีพเกษตรกรรมโดยเฉพาะการทำสวนและการประมงเป็นหลักและมีการค้นพบซากโครงกระดูกปลาวาฬอายุหลายร้อยปีซึ่งมีศักยภาพในการพัฒนาเป็นแหล่งท่องเที่ยวต่อไปได้โดยชาวบ้านและนักเรียนในพื้นที่มีการใช้ประโยชน์จากโครงการเน็ตประชารัฐในการประกอบกิจกรรมต่างๆของชุมชนได้เป็นอย่างดี
**************
วันเสาร์ที่ 7 พฤษภาคม 2565
ดีอีเอส พบข่าวเก่า 6 เรื่องขึ้นแท่นท็อปเท็นข่าวปลอมที่ได้รับความสนใจมากสุด
ดีอีเอส พบข่าวเก่า 6 เรื่องขึ้นแท่นท็อปเท็นข่าวปลอมที่ได้รับความสนใจมากสุด
โฆษกดีอีเอสฝ่ายการเมืองสรุปสถานการณ์มอนิเตอร์ข่าวปลอมรอบสัปดาห์พบพฤติกรรมการโพสต์ซ้ำข่าวเก่าหลายเรื่องห่วงประชาชนหลงเชื่อเพราะมี6ข่าวเก่าที่ติดอยู่ในกลุ่มข่าวปลอมที่มีคนสนใจ10อันดับแรก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์สถานการณ์ข่าวปลอมระหว่างวันที่29เม.ย.-5พ.ค. 65โดยศูนย์ต่อต้านข่าวปลอมพบว่ามีการนำข่าวปลอมเก่ามาแพร่กระจายซ้ำหลายข่าวโดยใช้ประเด็นบิดเบือนที่ดึงดูดความสนใจโดยเฉพาะข่าวในกลุ่มนโยบายรัฐและข่าวสารราชการ
ทั้งนี้อยากเตือนประชาชนอย่าหลงเชื่อหรือส่งต่อข่าวปลอมเหล่านี้ซึ่งหลายเรื่องเคยได้รับคำชี้แจงจากหน่วยงานที่เกี่ยวข้องในปีก่อนหน้าแล้วว่าเป็นข่าวปลอมแต่เมื่อถูกนำมาเผยแพร่ซ้ำก็ยังเป็นที่สนใจโดยมีจำนวนถึง6ข่าวที่ติดกลุ่มอยู่ในการจัดอันดับข่าวที่มีคนสนใจมากสุด10อันดับประจำสัปดาห์
โดยจากการจัดอันดับข่าวปลอมที่ได้รับความสนใจ10อันดับแรก ได้แก่อันดับ1เรื่องผลิตภัณฑ์ Veta-Dช่วยบำรุงสายตาลดอาการต้อลมต้อเนื้อตามัวและแพ้แสงอันดับ2เรื่องบรรจุอิสลามศึกษาเข้าทุกโรงเรียนเพราะเป็นกฎกระทรวง(เป็นข่าวเก่าตั้งแต่ส.ค. 63)อันดับ3เรื่องอนุมัติงบประมาณสร้างสะพานจันทร์โอชาเชื่อมระหว่างอ.ขนอมกับเกาะสมุยอันดับ4เรื่องผู้ถือใบขับขี่ตลอดชีพถูกกรมขนส่งยึดใบขับขี่และเรียกสอบใหม่(เป็นข่าวเก่าตั้งแต่ส.ค. 63)อันดับ5เรื่องศธ.ห้ามนักเรียนใส่หน้ากากอนามัยแบบมีลวดลาย(เป็นข่าวเก่าตั้งแต่มิ.ย. 63)
อันดับ6เรื่องรับวัคซีนเข็ม4แบบแปะฉีดตัวเองที่บ้านจะกลายเป็นคนติดยาอันดับ7กัญชาคั้นสดไม่ออกฤทธิ์ต่อประสาทป้องกันและรักษาโรคได้ดีกว่าสารสกัดกัญชา(เป็นข่าวเก่าตั้งแต่ก.ค. 63)อันดับ8เรื่องสภากาชาดไทยจำหน่ายเลือดที่ได้จากการบริจาคฟรีให้กับโรงพยาบาล(เป็นข่าวเก่าตั้งแต่ส.ค. 64)อันดับ9เรื่องประกาศจัดตั้งจังหวัดใหม่เพิ่มอีก7จังหวัดทำให้ประเทศไทยมี84จังหวัด(เป็นข่าวปลอมครั้งแรกเมื่อปี58และต่อมาต.ค. 64ถูกนำมาเผยแพร่ซ้ำโดยเปลี่ยนตัวเลขรวมเป็น83จว.)และอันดับ10เรื่องนายกฯให้ตรึงราคาน้ำมันเครื่องบินโดยไม่เก็บภาษีสรรพสามิตน้ำมันเครื่องบินลิตรละเกือบ5บาทต่อไป
สำหรับภาพรวมการรับแจ้งและเบาะแสข่าวปลอมในรอบสัปดาห์ล่าสุดนี้มีจำนวนข้อความที่เข้ามา11,651,018ข้อความคัดกรองแล้วพบข้อความที่ต้องดำเนินการตรวจสอบ(Verify)จำนวน257ข้อความรวมเรื่องที่ต้องดำเนินการตรวจสอบ124เรื่องโดยประสานไปยังหน่วยงานที่เกี่ยวข้องได้รับผลการตรวจสอบกลับมาแล้วจำนวน53เรื่อง
“ขอความร่วมมือจากประชาชนในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์สอบถามโดยตรงจากหน่วยงานที่เกี่ยวข้องและสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************​
วันพฤหัสบดีที่ 11 พฤศจิกายน 2564
ปลัด มท. แจ้งทุกจังหวัดและ กทม. ใช้งาน “แพล็ตฟอร์ม www.Jitasa.care” เพื่อเป็นช่องทางให้กับประชาชนที่ต้องการความช่วยเหลือ และเป็นฐานข้อมูลในการบริหารสถานการณ์โควิด-19
ปลัด มท. แจ้งทุกจังหวัดและ กทม. ใช้งาน “แพล็ตฟอร์ม www.Jitasa.care” เพื่อเป็นช่องทางให้กับประชาชนที่ต้องการความช่วยเหลือ และเป็นฐานข้อมูลในการบริหารสถานการณ์โควิด-19 อย่างมีประสิทธิภาพ
วันนี้ (11 พ.ย. 2564) นายสุทธิพงษ์ จุลเจริญ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัด และผู้ว่าราชการกรุงเทพมหานคร เปิดเผยว่า กระทรวงมหาดไทยได้หารือร่วมกับคณะผู้พัฒนา แพล็ตฟอร์ม Jitasa.care ในเรื่องของการพัฒนาต่อยอด แพล็ตฟอร์ม Jitasa.care ให้สามารถใช้เป็นแผนที่สถานการณ์และฐานข้อมูลในการบริหารสถานการณ์โควิด-19 ในแต่ละพื้นที่ โดยเฉพาะข้อมูลของผู้ติดเชื้อ ข้อมูลการฉีดวัคซีน การตรวจเชิงรุก และการดูแลประชาชนกลุ่มเปราะบาง สำหรับใช้ดูแลประชาชนและบริหารสถานการณ์รองรับการเปิดประเทศในระยะเร่งด่วน และเตรียมการแก้ไขปัญหาการแพร่ระบาดของโรคโควิด-19 ในระยะต่อไปอย่างมีประสิทธิภาพและทันเหตุการณ์
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ในการนี้ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) จึงได้สั่งการไปยังผู้ว่าราชการจังหวัด ทุกจังหวัด และผู้ว่าราชการกรุงเทพมหานคร ในการใช้ “แพล็ตฟอร์ม Jitasa.care” เพื่อสนับสนุนการบริหารสถานการณ์โควิด-19 ในพื้นที่ โดยมีกลุ่มเป้าหมาย คือ ประชาชนที่อาศัยอยู่ในประเทศไทย รวมถึงแรงงานต่างด้าวและผู้ที่ไม่มีชื่อในทะเบียนราษฎรด้วย โดยแพล็ตฟอร์ม Jitasa.care จะเป็นช่องทางสำคัญในการสื่อสารเพื่อขอรับความช่วยเหลือระหว่างผู้ติดเชื้อกับผู้ให้ความช่วยเหลือ ซึ่งหัวใจสำคัญของระบบดังกล่าว คือ เครือข่ายจิตอาสา ที่ทำหน้าที่บันทึกข้อมูลของผู้ต้องการความช่วยเหลือลงในระบบ รวมถึงข้อมูลอื่น ๆ ในพื้นที่ ซึ่งข้อมูลดังกล่าวจะถูกส่งต่อไปยังหน่วยงานของรัฐ หน่วยงานหรือบุคคลอื่นที่สามารถเข้ามาช่วยเหลือได้อย่างเป็นระบบ เพื่อเป็นข้อมูลในการบริหารสถานการณ์ของแต่ละพื้นที่ได้อย่างเหมาะสม ทั้งนี้ ปัจจุบันแพล็ตฟอร์ม Jitasa.care ได้เพิ่มฟังก์ชั่นสำหรับประชาชนผู้ไม่มีสัญชาติไทยด้วยเรียบร้อยแล้ว
นายสุทธิพงษ์ จุลเจริญ ปลัดกระทรวงมหาดไทย กล่าวทิ้งท้ายว่า นอกจากนี้ ได้มอบหมายให้ทุกจังหวัดส่งเสริมการสร้างเครือข่ายจิตอาสาประเภทต่าง ๆ อาทิ อสม. กำนัน ผู้ใหญ่บ้าน เพื่อบันทึกข้อมูลการได้รับวัคซีน ผู้ต้องการความช่วยเหลือ ผู้ติดเชื้อ และกลุ่มเปราะบางในพื้นที่ รวมทั้งประชาสัมพันธ์สร้างการรับรู้และสร้างการมีส่วนร่วมให้กับประชาชน อาสาสมัคร แพทย์อาสาได้เข้าใจและใช้งานแพล็ตฟอร์ม Jitasa.care และให้หน่วยงานของรัฐบันทึกข้อมูลของพื้นที่ อาทิ การฉีดวัคซีน จุดฉีดวัคซีน จุด Community Isolation (CI) ข้อมูลการจัดการเตียงผู้ป่วย เป็นต้น รวมทั้งใช้ประโยชน์จากข้อมูลเพื่อการบริหารสถานการณ์และช่วยเหลือประชาชนต่อไป
วันพุธที่ 16 กุมภาพันธ์ 2565
ครม. ไฟเขียว! ร่างกฏกระทรวงฯ ลดภาษีสรรพสามิตน้ำมันดีเซล 3 บ./ลิตร นาน 3 เดือน
.....
ที่ประชุม ครม. (15 ก.พ. 65) เห็นชอบร่างกฎกระทรวงกำหนดพิกัดอัตราภาษีสรรพสามิต (ฉบับที่ ...) พ.ศ. ... ปรับลดอัตราภาษีน้ำมันดีเซล ไบโอดีเซล ฯลฯ เพื่อบรรเทาความเดือดร้อนประชาชนทั้งในด้านราคาน้ำมันและราคาสินค้า ส่งผลให้ราคาขายปลีกน้ำมันดีเซลจะปรับลดราว 3 บาท/ลิตร
.
อัตราภาษีน้ำมันดีเซลใหม่นี้จะเริ่มตั้งแต่วันที่กฎกระทรวงฯ มีผลบังคับใช้ ถึง 20 พ.ค. 65 แม้คาดว่าจะทำให้รัฐสูญเสียรายได้ราว 17,100 ล้านบาท แต่จะเป็นการช่วยเศรษฐกิจภาพรวมของประเทศ ทั้งในอุตสาหกรรมการผลิต การเกษตร การท่องเที่ยว - บริการ และการขนส่ง
#ไทยคู่ฟ้า#ร่วมต้านโควิด19
-------------------
วันศุกร์ที่ 29 ตุลาคม 2564
นายกรัฐมนตรีเสนอ 3 แนวทางสร้างอาเซียนเข้มแข็ง
วันพฤหัสบดีที่ 28 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ได้แสดงวิสัยทัศน์ในการประชุมสุดยอดอาเซียน ครั้งที่ 39 เสนอ 3 แนวทางสำคัญต่อที่ประชุม ได้แก่ เพิ่มพูนความสัมพันธ์กับภาคีภายนอกให้มากยิ่งขึ้น โดยรักษาความเป็นเอกภาพเพื่อขยายโอกาสและสร้างพลังในการผลักดันวาระที่เป็นประโยชน์ต่ออาเซียน ร่วมกันส่งเสียงที่ชัดเจนและสอดคล้องกัน เสริมสร้างความเข้มแข็งของกลไกต่าง ๆ ที่อาเซียนมีบทบาทนำ โดยใช้มุมมองอาเซียนต่ออินโด-แปซิฟิก เป็นเครื่องมือสนับสนุนให้มหาอำนาจมีปฏิสัมพันธ์กับภูมิภาคอาเซียนอย่างสร้างสรรค์ และอาเซียนควรร่วมเสริมสร้างความไว้เนื้อเชื่อใจทางยุทธศาสตร์ระหว่างจีนกับสหรัฐอเมริกา เพื่อให้ทั้ง 2 ฝ่ายสามารถแสวงหาจุดร่วมในเรื่องที่เป็นประโยชน์ร่วมกันในภูมิภาคได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 11 กรกฎาคม 2564
ประกาศล็อกดาวน์ - เคอร์ฟิว 10 จังหวัด ไม่ใช่ทั่วประเทศ
....
ประกาศล็อกดาวน์ - เคอร์ฟิว 10 จังหวัด ไม่ใช่ทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
วันจันทร์ที่ 22 สิงหาคม 2565
ผู้ว่าการรถไฟแห่งประเทศไทย เดินทางลงตรวจเยี่ยมการปฏิบัติหน้าที่ในเส้นทางรถไฟสายใต้
พร้อมมอบนโยบายยกระดับการให้บริการ ให้เกิดความสะดวก รวดเร็ว  ปลอดภัย สร้างความมั่นใจสูงสุดแก่ประชาชนผู้ใช้บริการ
เมื่อวันที่ 17-18 สิงหาคม 2565 นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม พร้อมด้วยคณะผู้บริหาร ได้เดินทางลงพื้นที่ตรวจเยี่ยมการปฏิบัติงานในพื้นที่เส้นทางรถไฟสายใต้ เพื่อมอบนโยบายในการยกระดับการให้บริการ ให้เกิดความสะดวก รวดเร็ว ปลอดภัย สร้างความมั่นใจแก่ประชาชนผู้ใช้บริการรถไฟในพื้นที่ ตลอดจนได้ลงพบปะเจ้าหน้าที่รถไฟ ที่โรงรถจักรชุมพร สถานีชุมพร สุราษฎร์ธานี ชุมทางทุ่งสง พัทลุง และชุมทางหาดใหญ่ เพื่อพูดคุย เปิดรับฟังความเห็น เป็นการสร้างขวัญและกำลังใจแก่ผู้ปฏิบัติงาน
นายนิรุฒ มณีพันธุ์ ผู้ว่าการรถไฟแห่งประเทศไทย เปิดเผยว่า การลงพื้นที่ครั้งนี้ได้มีการเปิดรับฟังความคิดเห็นจากผู้ปฏิบัติงานในพื้นที่ เพื่อนำมาปรับปรุงแก้ไขการให้บริการในด้านต่าง ๆ ให้ดียิ่งขึ้น เพราะรถไฟสายใต้ ถือเป็นเส้นเลือดใหญ่ในการเดินทางที่สำคัญ และในแต่ละวันมีพี่น้องประชาชนภาคใต้ใช้บริการเป็นจำนวนมาก โดยได้สั่งการให้เร่งแก้ปัญหาความล่าช้าขบวนรถสายใต้ ที่ได้รับผลกระทบจากการก่อสร้างโครงการรถไฟทางคู่ พร้อมกับกำชับขอให้การก่อสร้างในช่วงต่างๆ ต้องทำให้สำเร็จตามแผน และหากติดขัดด้านใดขอให้รายงานเข้ามาโดยด่วนเพื่อเร่งแก้ไขอย่างทันท่วงที
นอกจากนี้ ได้มอบนโยบายเกี่ยวกับแผนการพัฒนาบริหารจัดการที่ดินของ รฟท. การให้บริการเดินรถขนส่งสินค้า เชื่อมโยงโครงข่ายการขนส่งทางรางระหว่างประเทศ ซึ่งเพิ่งมีการร่วมมือกับการรถไฟมาเลเซีย ทดลองเดินขบวนรถสินค้า คอนเทนเนอร์ ระหว่างประเทศไทย-มาเลเซีย-สปป.ลาวไปเมื่อสัปดาห์ที่แล้ว ตลอดจนการส่งเสริมพัฒนาการท่องเที่ยวทางรถไฟ เพื่อให้นักท่องเที่ยวเดินทางมามากขึ้น ซึ่งจะช่วยกระตุ้นให้เกิดการกระจายรายได้แก่ประชาชนในพื้นที่
ขณะเดียวกัน รฟท.ยังได้เพิ่มแนวทางการดูแลความปลอดภัยในการเดินรถและการให้บริการแก่ผู้โดยสารในเส้นทางสายใต้ โดยได้มีการประชุมร่วมกับเจ้าหน้าที่ท้องถิ่น และ พ.ต.ท.วิษณุ ชนะอักษร ผบ.ฉก.ตชด.43 เพื่อกำหนดมาตรการแนวทางการป้องกันความปลอดภัย ให้แก่ผู้ปฏิบัติงาน อาสาสมัคร ในพื้นที่จังหวัดชายแดนภาคใต้เป็นการเฉพาะ โดยเฉพาะการให้ความสำคัญต่อการใช้กิจกรรมมวลชนสัมพันธ์ เพื่อสร้างการมีส่วนร่วมจากชุมชนในพื้นที่ เข้ามาช่วยพัฒนาบริการเดินรถในพื้นที่จังหวัดชายแดนภาคใต้ ให้มีความสะดวก รวดเร็วและปลอดภัย
ท้ายนี้ นายนิรุฒยังได้ขอบคุณ และมอบกำลังใจแก่เจ้าหน้าที่ในพื้นที่จังหวัดชายแดนภาคใต้ ที่ได้ปฏิบัติงานด้วยความเสียสละ อดทน ในการให้บริการแก่ประชาชน ควบคู่กับการดูแลรักษาความสงบเรียบร้อย พร้อมทั้งขอความร่วมมือให้พนักงานรถไฟทุกคน ปฏิบัติหน้าที่ด้วยความเข้มแข็ง ดูแลมาตรฐานความปลอดภัยของผู้โดยสาร ทั้งในเขตสถานีและ 2 ข้างทางรถไฟ เพื่อสร้างความเชื่อมั่นในการให้บริการที่ดี สะดวก รวดเร็ว ปลอดภัยแก่ผู้โดยสารสูงสุดต่อไป
วันพฤหัสบดีที่ 24 มิถุนายน 2564
กปภ.ช. ประชุมพิจารณาร่างนโยบาย-แผนการป้องกันและบรรเทาสาธารณภัยแห่งชาติ​ พ.ศ.​ 2564–2570 มุ่งขับเคลื่อนยกระดับการจัดการด้านสาธารณภัย​ของไทย รับมือความเปลี่ยนแปลงที่อาจเกิดขึ้นในอนาค
กปภ.ช. ประชุมพิจารณาร่างนโยบาย-แผนการป้องกันและบรรเทาสาธารณภัยแห่งชาติ​ พ.ศ.​ 2564–2570 มุ่งขับเคลื่อนยกระดับการจัดการด้านสาธารณภัย​ของไทย รับมือความเปลี่ยนแปลงที่อาจเกิดขึ้นในอนาคต
วันนี้ (24 มิ.ย. 64) เวลา 10.00 น. ณ ห้องประชุม​ 1 ปภ.​ อาคาร​ 3​ ชั้น​ 5​ กรมป้องกันและบรรเทาสาธารณภัย พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการป้องกันและบรรเทาสาธารณภัยแห่งชาติ (กปภ.ช.)​ ครั้งที่ 1/2564 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย พร้อมด้วยคณะกรรมการป้องกันและบรรเทาสาธารณภัยแห่งชาติ และผู้ทรงคุณวุฒิ เข้าร่วมการประชุมดังกล่าว​ โดยเป็นการประชุมผ่านระบบการประชุมด้วยสื่ออิเล็กทรอนิกส์ ร่วมกับห้องประชุม​ ณ​ สถานที่ตั้งของหน่วยงานที่เกี่ยวข้อง​ โดยมีวาระที่สำคัญเพื่อพิจารณานโยบายการป้องกันและบรรเทาสาธารณภัยแห่งชาติ และแผนการป้องกันและบรรเทาสาธารณภัยแห่งชาติ พ.ศ. 2564–2570 พร้อมทั้งปรับปรุงโครงสร้างคณะอนุกรรมการด้านต่าง ๆ​ ก่อนเสนอคณะรัฐมนตรีอนุมัติให้เป็นแนวทางหลักในการจัดการสาธารณภัยของประเทศต่อไป
.
พลเอก ประวิตร วงษ์สุวรรณ กล่าวว่า จากสถานการณ์ภัยพิบัติที่เกิดขึ้นในประเทศไทยในช่วงที่ผ่านมานั้น สะท้อนให้เห็นว่า​หลายพื้นที่มีความเสี่ยงต่อการเกิดภัยพิบัติ ทั้งอุทกภัย ภัยแล้ง วาตภัย ไฟป่า และหมอกควัน ซึ่งมีแนวโน้มทวีความรุนแรงมากยิ่งขึ้น ประกอบกับพระราชบัญญัติป้องกันและบรรเทาสาธารณภัย พ.ศ. 2550 กำหนดให้จัดทำ ปรับปรุง หรือทบทวนแผนให้สอดคล้องกับสถานการณ์ในปัจจุบัน จึงเป็นที่มาของการจัดทำร่างนโยบายการป้องกันและบรรเทาสาธารณภัยแห่งชาติ และแผนการป้องกันและบรรเทาสาธารณภัยแห่งชาติ พ.ศ. 2564–2570 เพื่อเสนอคณะกรรมการป้องกันและบรรเทาสาธารณภัยแห่งชาติ​ (กปภ.ช.)​ พิจารณาเห็นชอบ ก่อนเสนอคณะรัฐมนตรีอนุมัติให้เป็นแนวทางหลักของการจัดการสาธารณภัยของประเทศต่อไป​
.
ด้าน​ พลเอก​ อนุ​พงษ์​ เผ่าจินดา​ กล่าวว่า​ ร่างนโยบายการป้องกันและบรรเทาสาธารณภัยแห่งชาติ และแผนการป้องกันและบรรเทาสาธารณภัยแห่งชาติ พ.ศ.2564–2570 ที่นำเสนอในที่ประชุมวันนี้​ ถือได้ว่าครอบคลุมประเด็นด้านการป้องกันและบรรเทาสาธารณภัยในมิติต่าง ๆ​ อย่างไรก็ตาม​ ในส่วนของรายละเอียดและข้อสังเกตบางประการตามที่ผู้ทรงคุณวุฒิ​ได้มีการเสนอแนะมานั้น​ กรมป้องกันและบรรเทาสาธารณภัย​ (ปภ.)​ ในฐานะฝ่ายเลขานุการคณะกรรมการป้องกันและบรรเทาสาธารณภัยแห่งชาติ​ (กปภ.ช.)​ จะนำประเด็นดังกล่าวไปใช้ประกอบการปรับเนื้อหาให้มีความสมบูรณ์และกระชับมากยิ่งขึ้น​ ก่อนเสนอคณะรัฐมนตรีพิจารณาอนุมัติในลำดับถัดไป​
.
นอกจากนี้ ที่ประชุมได้มีการพิจารณาแต่งตั้งคณะอนุกรรมการป้องกันและบรรเทาสาธารณภัยแห่งชาติในคณะต่าง ๆ ทั้งคณะอนุกรรมการจัดทำแผนการป้องกันและบรรเทาสาธารณภัยแห่งชาติ พ.ศ.​ 2564–2570 คณะอนุกรรมการป้องกันและแก้ไขปัญหาอัคคีภัย และคณะอนุกรรมการป้องกันและแก้ไขปัญหาไฟป่า หมอกควัน และฝุ่นละออง รวมถึงรับทราบมติคณะรัฐมนตรี เรื่องการแต่งตั้งกรรมการผู้ทรงคุณวุฒิในคณะกรรมการป้องกันและบรรเทาสาธารณภัยแห่งชาติ จำนวน 5 ท่าน ได้แก่ 1) รองศาสตราจารย์ เสรี ศุภราทิตย์ 2) นายสมเกียรติ ประจำวงษ์ 3)​ ร้อยโท วโรดม สุจริตกุล 4) ผู้ช่วยศาสตราจารย์ ทวิดา กมลเวชช และ 5) ศาสตราจารย์ สุชัชวีร์ สุวรรณสวัสดิ์
.